Dis met groot moedeloosheid dat Neelsie ons volk se benarde situasie aanskou.
Terwyl 'n volk besig is om dood te bloei, letterlik, wil dit tog voorkom of die teikens van hierdie volksmoord in 'n groot mate die doelbewuste besluit geneem het om die waarheid te smoor.
Daar word gereeld geargumenteer dat mense oningelig is, en om daardie rede nie verantwoordelikheid hoef te aanvaar vir hul weiering om deel te neem aan die vryheidstryd nie. Om oningeligtheid te kies is die verkeerde besluit. Waarom is daar mense wat die moeite doen om te weet wat aangaan? Is jy reg vir die waarheid? Indien nie, moet asseblief nie verder lees nie.
Wanneer al die tekens duidelik om jou sigbaar is, en jy dit nie sien nie, kan daar slegs twee redes wees vir jou blindheid. Die eerste rede moet wees dat jy vasklou aan die hoop dat dinge vanself sal regkom. Die tweede rede kan niks anders wees as dat hierdie blindes die volksmoord indirek steun nie.
Dis harde woorde. Maar watter alternatiewe redes kan daar wees? Die daaglikse vernedering en vernieling van ons mense loop soos water van 'n eend se rug af by die versoeningsbende. Ons moet kamstig nasie bou, Ek wonder hoeveel van hierdie blindes al ooit op grondvlak gekommunikeer het met die nasate van moorddadige volke. Het die geskiedenis hulle niks geleer nie?
As jy een van daardie mense is wat weier om uit die geskiedenis te leer, is dit seker te verstane dat jy ook sal weier om uit die hede te leer. Daar is 'n donker wêreld daarbuite. Ek hoop jy maak vandag die regte keuses vir jou nageslag.
Sal jou kleinkinders na jou geslag verwys as die geslag wat agteroor gesit het terwyl vroue, kinders, bejaardes en mans afgeslag is?
Die alternatief is om vir jouself 'n ruggraat aan te skaf en daadwerklik te begin stry vir jou nageslag se voortbestaan.
Die keuse om blind te bly is nie die regte keuse nie. Doen bietjie navorsing en maak oop jou oë. Dis dalk reeds te laat, maar eerder te laat as nooit!
Gatvol September 10, 2013 at 9:57 am
Baie waar woorde maar,hoeveel moet die geslag gebore in '50 en '60's nog doen.Ons vaders het die murg en durf by hulle vaders geleer in die naam van geloof en hoop.Toe kom ons geslag en moet n gruwelike oorlog deurstaan in die naam van ekspansionisme/terrorisme.Ons was belieg en verraai deur politisie wat vandag blind staan aan wat aan die blanke volk gedoen is.Dit kan egter nie weg geredeneer word,dat die oorweldegende swart meerderheid lank vir hierdie geleentheid gewag het nie en,glo my sal nie van hul nuut gevonde politieke vryheid/vyandigheid afstand doen nie.Ek is nie een van daai mense wat wyer om uit die verlede te leer nie nee,maar wyer wel om weer deur politieke leiers verraai te word! Ek het n moerse ruggraad en stry my stryd op my manier! n Mak hond byt ook maar sowaar,hy byt my nie twee keer nie.Die verraad wat aan ons geslag gedoen is,is en bly n diep emosionele kwessie wat oorgedra word aan ons kinders wat hopelik,die lig oor 40 jaar sal sien.
DuP du Plessis September 11, 2013 at 1:30 pm
Verw: "Ons vaders het die murg en durf by hulle vaders geleer in die naam van geloof en hoop."
Die enigste manier om die vlam van die vryheidsdrang, brandende in die harte van 'n volk te hou, is om dit te voed met bloed. Elke geslag moet op een of ander wyse bloei vir daardie vryheidsdrang wat 'n volk onderskei van 'n nasie. (Die "geloof en hoop" op vryheid soos wat jy genoem het.)
Die Boerevolk het al sedert sy bevrugting in 1795, min of meer sewe of agt geslagte gehad, wat telkens moes bloei vir die werklike vryheid wat maar slegs een geslag – ook maar net gedeeltelik – gesmaak het tussen die jare 1854 en 1877. Nie elkeen van daardie geslagte het noodwendig aan 'n fisiese oorlog deelgeneem nie en die geslag van 'n eeu gelede het selfs aan drie verskillende oorloë moes deelneem.
Ek lei af uit jou skrywe hierbo, dat jou oupa ook moontlik deel was van daardie geslag, en daarom vermoed ek dat jou kleinkinders ook vandag opgroei met ouers wat as gevolg van hulle velkleur harde bene moet kou om hul gesinne aan die lewe te hou. Daarom glo ek, my en jou geslag het die taak om die geskiedenis van die bloed wat deur ons voorgeslagte gestort was, oor te dra aan daardie kleinkinders wat deur hierdie kommuniste gevoer word met dieselfde leuens as waarmee hulle hul eie jong geslag voer, om ons volk sy finale doodsteek te gee.
Die "verraad deur die politieke leiers" mag nooit weer 'n plek in ons nageslag se bestaan kry nie, want die kanker van party-politiek moet uit die gene van die sg. 'Afrikaner' gesny word, sodat hulle kan besef hulle is eintlik 'Boere', wat net nodig het om weer hul wortels te ontdek.